|  |  |
| --- | --- |
|  | PATVIRTINTA  Klaipėdos r. Dituvos Aleksandro Teodoro Kuršaičio pagrindinės mokyklos  direktoriaus 2024 m. kovo 7 d.  įsakymu Nr. D1-46 |

**KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS PAILGINTOS DIENOS GRUPĖS AUKLĖTOJO PAREIGYBĖS APRAŠYMAS NR. 17**

**I SKYRIUS**

**PAREIGYBĖ**

1. Klaipėdos r. Dituvos Aleksandro Teodoro Kuršaičio pagrindinės mokyklos (toliau – Mokykla) pailgintos dienos grupės auklėtojo (toliau – Auklėtojas) pareigybė priskiriama specialistų pareigybių grupei.

2. Pareigybės lygis – A2.

3. Pareigybės kodas – 234101.

4. Auklėtojas tiesiogiai pavaldus direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialiuosius reikalavimus:
   1. darbuotojas, turintis teisę dirbti Auklėtoju pagal Lietuvos Respublikos švietimo įstatymą;
   2. mokantis gerai lietuvių kalbą. Jos mokėjimo lygis turi atitikti teisės aktais nustatytus valstybinės kalbos mokėjimo reikalavimus;
   3. mokantis naudotis kompiuterinėmis technologijomis;
   4. pagal kompetenciją gebantis taikyti savo darbe ugdymą reglamentuojančius teisės aktus;
   5. gebantis planuoti ir organizuoti savo veiklą, spręsti iškilusias problemas ir konfliktus, dirbti komandoje;
   6. gebantis kaupti, sisteminti, apibendrinti informaciją ir rengti išvadas;
   7. pradėdamas dirbti turi būti nustatyta tvarka pasitikrinęs sveikatą, turėti Privalomojo higienos įgūdžių ir pirmos pagalbos mokymo programos pažymėjimus;
   8. darbo metu turi būti blaivus, nesisvaiginti alkoholiu ar kitomis psichotropinėmis medžiagomis, nerūkyti darbo vietoje ir Mokyklos teritorijoje, vengti veiksmų, galinčių sukelti gaisrą;
   9. dirbdamas vadovaujasi šiuo pareigybės aprašymu, Mokyklos Darbo tvarkos, Etikos kodekso, Asmens duomenų apsaugos taisyklėmis, darbuotojų saugos ir sveikatos, priešgaisrinės saugos instrukcijomis.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Šias pareigas einantis darbuotojas vykdo šias funkcijas:
   1. užtikrina grupės mokinių saugumą iki išvykimo namo ir palydėjimą į mokyklinį autobusą;
   2. organizuoja kryptingą pažintinę, meninę, sportinę veiklą grupės patalpose ir lauke;
   3. rūpinasi, kad mokiniai atliktų namų darbus, padeda turintiems mokymosi sunkumų;
   4. planuoja savo veiklą, pasirenka mokinių amžių atitinkančius grupės darbo organizavimo metodus ir formas;
   5. netoleruoja patyčių ir smurto;
   6. įtaręs ar pastebėjęs žodines, fizines, socialines patyčias, smurtą:
      1. nedelsdamas įsikiša ir nutraukia bet kokius tokį įtarimą keliančius veiksmus;
      2. primena mokiniui, kuris tyčiojasi, smurtauja ar yra įtariamas tyčiojimusi, mokinio elgesio taisykles;
   7. informuoja tėvus (globėjus, rūpintojus) apie mokinių savijautą, sveikatą, elgesį, veiklą pailgintos dienos grupėje;
   8. įvykus nelaimingam atsitikimui ar vaikui susirgus, nedelsiant informuoja tėvus (globėjus, rūpintojus);
   9. pildo pailgintos dienos grupės dienyną elektroniniame dienyne;
   10. dalyvauja Mokytojų tarybos posėdžiuose ir kituose privalomuose renginiuose;
   11. vykdo Mokytojų tarybos posėdžių nutarimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)